
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 51
                                                              din 16 martie 2018
                privind aprobarea unui schimb de terenuri între Municipiul Sighișoara și S.C. Adoxi S.R.L.

   
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.212/06.03.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere că, la momentul actual accesul auto în și dinspre cartierul Târnava II se realizează printr-o singură legătură existentă, și anume pe tronsonul strada Mihai Viteazu – DN 13 – E 60;

Având în vedere că, prin Hotărârea Consiliului Local Sighișoara nr. 104/28.08.2003 s-a aprobat Planul Urbanistic Zonal: „Extindere cartier Târnava”, plan care evidențiază și traseul unui drum de legătură între Cartierul Târnava II și amplasamentul podului de legătură cu Cartierul Viilor;

Având în vedere că, în anul 2017, proiectul „Pod peste râul Târnava Mare - Municipiul Sighișoara” a fost aprobat pentru finanțare prin Programul Național de Dezvoltare Locală, iar Municipiul Sighișoara a reactualizat studiul de fezabilitate;

Având în vedere că, în completarea Planului Urbanistic Zonal: „Extindere cartier Târnava” se impune ca podul care urmează a fi edificat să fie conectat pe malul de nord – vest al râului Târnava Mare la o arteră de circulație care să facă legătura cu strada Viilor – Dealul Gării;

Având în vedere că lucrările de modernizare a tronsonului de cale ferată Sighișoara – Brașov s-au demarat, acestea afectând accesul în și dinspre cartierul Târnava II;

Având în vedere faptul că traseul drumului preconizat pe tronsonul pod – strada Viilor – Dealul Gării traversează parcela cu nr. cadastral 57096, teren curți – construcții în suprafață de 2.088 mp., înscrisă în C.F. nr. 57096 Sighișoara, proprietate tabulară a S.C. Adoxi S.R.L., având sediul în Sighișoara, str. Șt. O. Iosif, nr. 8, iar Municipiul Sighișoara, prin adresa nr. 13.381/XI/1/16.05.2017 a solicitat S.C. Adoxi S.R.L. să se pronunțe asupra unei eventuale preluări a parcelei în cauză, precum și referitor la condițiile/pretențiile societății privind transferul dreptului de proprietate; 

Având în vedere că, prin adresa înregistrată la Municipiul Sighișoara sub nr. 28.436/24.10.2017, S.C. Adoxi S.R.L. solicită la schimb o suprafață echivalentă valoric cu cea identificată mai sus, din terenul proprietate privată a Municipiului Sighișoara, situat în Sighișoara, str. Viilor, nr. 6A și înscris în C.F. nr. 50235 Sighișoara, sub nr. topografic 50235, în suprafață de 3.425 mp. și, de asemenea, includerea în suprafața primită la schimb a contravalorii documentației topo-cadastrale de dezmembrare și a costurilor operațiunii de înscriere în Cartea Funciară a parcelelor rezultate din dezmembrare;

Având în vedere raportul de evaluare, înregistrat la Municipiul Sighișoara cu nr. 26.197/02.10.2017, a terenului proprietate a Municipiului Sighișoara, situat în strada Viilor, nr. 6A, în suprafață de 3.425 mp., înscris în C.F. nr. 50235 Sighișoara, sub nr. topografic 50235 și nr. cad. vechi 628/I, raport întocmit de către S.C. Nits S.R.L. prin evaluator ANEVAR arh. Alexandru Tiberiu Nits, prin care se stabilește o valoare totală a terenului de 67.815 euro, adică 19,80 euro/mp.;

Având în vedere raportul de evaluare a terenului proprietate a S.C. Adoxi S.R.L., în suprafață de 2.088 mp., situat în Municipiul Sighișoara, str. Dealul Gării, nr.1/A, înscris în C.F. 57096, nr. cadastral 57096, întocmit de arh. Alexandru Tiberiu Nits, prin care se stabilește o valoare totală de 37.584 euro, adică 18 euro/mp.;

Ținând cont de prevederile art. 1763 – 1765 din Legea nr. 287/2009 privind Codul Civil, republicată, cu modificările și completările ulterioare;
Având în vedere prevederile art. 4 din Legea nr. 213/1998, privind bunurile proprietate publică, cu modificările și completările ulterioare;

Având în vedere prevederile art. 121 alin. (4) din Legea nr. 215/2001, Legea administrației publice locale, republicată, cu modificările și completările ulterioare; 

Ținând cont de prevederile Legii nr. 287/2009 privind Codul Civil, republicată, cu modificările și completările ulterioare; 

Având în vedere că, prin acest schimb nu sunt afectate planurile de sistematizare și că terenurile nu fac obiectul Legii nr. 10/2001, republicată, cu modificările și completările ulterioare și ale Legii nr. 247/2005;

Având în vedere că prin schimbul acestor terenuri se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 6.214/06.03.2018, prin care se propune aprobarea efectuării acestui schimb de terenuri, îndeplinindu-se prevederile legale în acest sens;
Având în vedere avizele favorabile ale comisiilor de comerț și socială;

În temeiul art. 36 (2) lit. „c”, (5) lit. „b” şi (9), art. 45 (3), art. 115 (1) lit. „b” şi a art. 121 alin. (4) din Legea nr. 215/2001, legea administraţiei publice locale, republicată, cu modificările şi completările ulterioare,

                                                              H O T Ă R Ă Ş T E:
Art. 1. Se aprobă schimbul de terenuri între S.C. Adoxi S.R.L., cu sediul în Municipiul Sighișoara, str. Șt. O. Iosif, nr. 8 și Municipiul Sighișoara, după cum urmează:

a)  S.C. Adoxi S.R.L. va da la schimb suprafața de 1.173 mp., din terenul în suprafață totală de 2.088 mp., situat în Municipiul Sighișoara, str. Dealul Gării, nr. 1/A, jud. Mureș, înscris în C.F. 57096, nr. cadastral 57096;

b) Municipiului Sighișoara va da la schimb suprafața de 1.173 mp., din terenul în suprafață totală de 3.425 mp., situat în strada Viilor, nr. 6A, înscris în C.F. nr. 50235, sub nr. cadastral 50235.

Art. 2. Se însușesc rapoartele de evaluare proprietate imobiliară pentru terenurile care fac obiectul schimbului, după cum urmează:

a) Raportul de evaluare, înregistrat la Municipiul Sighișoara cu nr. 26.197/02.10.2017, a terenului proprietate a Municipiului Sighișoara, situat în strada Viilor, nr. 6A, în suprafață de 3.425 mp. și înscris în C.F. nr. 50235 Sighișoara, sub nr. topografic 50235 și nr. cad. vechi 628/I, întocmit de către  S.C. Nits S.R.L. prin evaluator ANEVAR arh. Alexandru Tiberiu Nits, prin care se stabilește o valoare totală a terenului de 311.847 lei, adică 91,05 lei/mp., sau 67.815 euro, adică 19,80 euro/mp., teren din care o suprafață de 1.173 mp., va face obiectul schimbului, în urma efectuării operațiunilor de dezmembrare, ce cad în sarcina actualului proprietar al terenului, Municipiul Sighișoara și, teren a cărui valoare pe mp., conform raportului de evaluare, rezultă că, pentru suprafața de 1.173 mp. este de 106.801,65 lei, anexa nr. 1 la prezenta hotărâre;

b) Raportul de evaluare a terenului proprietate a S.C. Adoxi S.R.L., în suprafață de 2.088 mp., situat în Municipiul Sighișoara, str. Dealul Gării, nr.1/A, înscris în C.F. 57096, nr. cadastral 57096, întocmit de către arh. Alexandru Tiberiu Nits, prin care se stabilește o valoare totală a terenului de 172.290 lei, adică 82,51 lei/mp., sau 37.584 euro, adică 18 euro/mp., teren din care o suprafață de 1.173 mp., va face obiectul schimbului, în urma efectuării operațiunilor de dezmembrare, ce cad în sarcina actualului proprietar al terenului, S.C. Adoxi S.R.L. și, teren a cărui valoare pe mp., conform raportului de evaluare, rezultă că, pentru suprafața de 1.173 mp. este de 96.784,23 lei, anexa nr. 2 la prezenta hotărâre.

Art. 3. Se aprobă plata de către S.C. Adoxi S.R.L. în favoarea Municipiului Sighișoara, până cel târziu la data perfectării contractului de schimb, a unei sulte în valoare de 10.017,42 lei, sultă rezultată ca diferență dintre valoarea suprafeței de 1.173 mp., de teren proprietate a Municipiului Sighișoara, situat în Municipiul Sighișoara, str. Viilor, nr. 6/A, înscris în C.F. nr. 50235, sub nr. cadastral 50235 (adică de 106.801,65 lei) și valoarea suprafeței egale de 1.173 mp., de teren proprietate a S.C. Adoxi S.R.L., situat în Municipiul Sighișoara, str. Dealul Gării, nr. 1/A, jud. Mureș, înscris în C.F. 57096, nr. cadastral 57096 (adică de 96.784,23 lei).

Art. 4. Schimbul propriu-zis al terenurilor precizate la articolul nr. 1 din prezenta, în înțelesul prevederilor Legii nr. 287/2009 privind Codul Civil, republicată, cu modificările și completările ulterioare, se va perfecta prin act autentic încheiat la un birou notarial public din Municipiul Sighișoara și doar după efectuarea cuvenitelor operațiuni de dezmembrare amintite mai sus.

Art. 5. Cheltuielile ocazionate de perfectarea actelor notariale vor fi suportate de către Municipiul Sighișoara.

Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Arhitectul Șef, Direcția Administrarea Patrimoniului, Biroul Public Cadastru și Agricultură, Biroul Buget, Contabilitate, Salarizare - Direcția Economică, Biroul Juridic din cadrul Municipiului Sighișoara și S.C. Adoxi S.R.L. 

Art. 7. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

           Toth Tivadar         
                                   Contrasemnează/Avizat pentru legalitate

                     SECRETAR,



                       Bizo Anca
(Prezenta s-a adoptat cu 13 voturi ”pentru”, 4 voturi ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  2 ex. Direcţia Administrarea Patrimoniului;

  2 ex. Biroul Public Cadastru și Agricultură;
  1 ex. Biroul Buget, Contabilitate, Salarizare - Direcţia Economică;

  1 ex. Biroul Juridic;

  1 ex. S.C. Adoxi S.R.L.
14 ex. 

B.A.
